શ્રીનગર : જમ્મુ કાશ્મીરમાં રવિવારે પહેલીવાર આયોજિત આંતરરાષ્ટ્રીય હાફ મેરેથોનમાં ઉપદ્રવીઓએ રંગમાં ભંગ પાડ્યો હતો. જેનાં કારણે જોત જોતામાં મેરેથોન હિંસક બની ગઇ હતી અને પોલીસ અને પ્રદર્શનકર્તાઓ વચ્ચે પરિસ્થિતી તંગ થઇ ગઇ હતી. પ્રદર્શનકર્તાઓએ પોલીસ પર પત્થરમારો કર્યો હતો અને પાકિસ્તાનનાં ઝંડા લહેરાવ્યા હતા. પોલીસે પ્રદર્શનકારીઓને ભગાડવા માટે લાઠીચાર્જ કર્યો હતો.